CELEX: 31997D0586
Language: da
Date: 1997-07-25 00:00:00
Title: 97/586/EF: Kommissionens beslutning af 25. juli 1997 om beskyttelsesforanstaltninger over for infektiøs lakseanæmi i Norge (EØS-relevant tekst)

Avis juridique important

|

31997D0586

97/586/EF: Kommissionens beslutning af 25. juli 1997 om beskyttelsesforanstaltninger over for infektiøs lakseanæmi i Norge (EØS-relevant tekst)  

EF-Tidende nr. L 238 af 29/08/1997 s. 0041 - 0044

KOMMISSIONENS BESLUTNING af 25. juli 1997 om beskyttelsesforanstaltninger over for infektiøs lakseanæmi i Norge (EØS-relevant tekst) (97/586/EF) KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (1), senest ændret ved direktiv 96/43/EF (2), særlig artikel 18, stk. 7,under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (3), senest ændret ved direktiv 96/43/EF, særlig artikel 19, stk. 7, ogud fra følgende betragtninger:Som følge af forekomst af infektiøs lakseanæmi (ISA) i Norge traf Kommissionen ved beslutning 95/118/EF (4), og 96/384/EF (5) beskyttelsesforanstaltninger for at forhindre indslæbning af denne sygdom i EF; disse foranstaltninger var gældende indtil den 1. juli 1997;der blev i marts 1997 indberettet nye tilfælde af ISA i Norge;beskyttelsesforanstaltningerne bør derfor genindføres; det bør dog tillades at indføre prøver af Salmo salar til Fællesskabet til videnskabelige formål;de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -VEDTAGET FØLGENDE BESLUTNING:Artikel 1 Medlemsstaterne forbyder indførsel af levende eller slagtet, ikke-renset, laks af arten Salmo salar med oprindelse i Norge samt deres organer.Artikel 2 1. Uanset artikel 1 er indførsel af slagtet, ikke-renset laks af arten Salmo salar fra Norge dog tilladt, hvis laksen kommer fra de akvakulturbrug, der er anført i punkt 1 i bilag I, og er blevet slagtet og pakket på de virksomheder, der er anført i punkt 2 i bilag I, idet såvel akvakulturbrugene som virksomhederne skal være beliggende i det norske kystområde, der ligger mellem den svensk/norske grænse og kommunegrænsen mellem Hå og Eigersund (Rogaland Fylke).2. Emballager med de i stk. 1 omhandlede fisk skal forsynes med en etiket med følgende angivelser:- »hel laks«- koden for de pågældende akvakulturbrug og virksomheder, jf. bilag I.3. Sendinger af de i stk. 1 omhandlede laks ledsages af et sundhedscertifikat som vist i bilag II.Artikel 3 Uanset artikel 1 kan medlemsstaterne tillade indførelse af prøver til videnskabelig forskning.Artikel 4 Medlemsstaterne ændrer de foranstaltninger, de anvender på handelen, for at efterkomme denne beslutning. De underretter Kommissionen herom.Artikel 5 Denne beslutning anvendes indtil den 1. juli 1998.Artikel 6 Denne beslutning er rettet til medlemsstaterne.Udfærdiget i Bruxelles, den 25. juli 1997.På Kommissionens vegneFranz FISCHLERMedlem af Kommissionen(1) EFT nr. L 268 af 24. 9. 1991, s. 56.(2) EFT nr. L 162 af 1. 7. 1996, s. 1.(3) EFT nr. L 373 af 31. 12. 1990, s. 1.(4) EFT nr. L 80 af 8. 4. 1995, s. 52.(5) EFT nr. L 151 af 26. 6. 1996, s. 35.BILAG I AKVAKULTURBRUG OG VIRKSOMHEDER, DER ER BELIGGENDE I DET NORSKE KYSTOMRÅDE MELLEM DEN SVENSK/NORSKE GRÆNSE OG KOMMUNEGRÆNSEN MELLEM HÅ OG EIGERSUND, OG HVORFRA DER KAN SENDES SLAGTET, IKKE-RENSET LAKS TIL EF 1. Akvakulturbrug >TABELPOSITION>2. Virksomheder >TABELPOSITION>BILAG II >START GRAFIK"SLUT GRAFIK>